***ОПИС И СПЕЦИФИКАЦИЈА ПРЕДМЕТА ЈАВНЕ НАБАВКЕ***

***И УСЛОВИ ИЗВРШЕЊА***

***ЈН 3У/22***

**Јавна набавка услуга: - “Press clipping” – услуга праћења медијских објава о активностима Института за јавно здравље Србије „Др Милан Јовановић Батут“ и од значаја за јавно здравље – ЈН 3У/22**

**Спецификација услуге обухвата:**

1. Извештај у електронској форми на електронске адресе Наручиоца;
2. Праћење свих националних, регионалних и локалних електронских медија и web портала;
3. Праћење свих дневних издања и минимум 30 недељних, двонедељних и периодичних издања свих штампаних медија који излазе на територији Републике Србије;
4. Праћење медијских објава врши се према кључним речима за претраживање горе наведених медија (оквирно 30 кључних речи) дефинисаних од стране Наручиоца. Кључне речи се могу мењати по налогу Наручиоца;
5. Понуђач би требало да омогући Наручиоцу могућност online претраге медијских садржаја према кључним речима, као и могућност анализе медијских објава према врсти медија, врсти прилога, темама, појављивању, као и тону извештавања;
6. Понуђач би требало да обезбеди Наручиоцу стално доступну online архиву штампаног и видео материјала и обезбеди брзо обавештавање у случају негативног медијског садржаја;
7. Понуђач је у обавези да у оквиру услуге клипинг за штампане и електронске медије и веб сајтове, обезбеди могућност доставе:
   * чланака и транскрипта у ПДФ формату
   * прилога (видео и аудио записа – клипова) у потребном формату за брже преузимање преко интернета

Уколико се у електронским медијима појави тема од значаја за Наручиоца, потребно је доставити транскрипт и видео клип (емисија у целости) најкасније три сата од емитовања емисије.

**Рок реализације услуге:**

Извештај о медијским објавама се доставља електронским путем сваког радног дана до 6 часова ујутро за претходни дан, као и током дана у реалном времену (ажурирано најмање 3 пута дневно). За време викенда, државних и верских празника важе исти рокови реализације услуге.

**Начин и услови плаћања:**

Плаћање ће се вршити (сагласно могућностима Наручиоца) у року не дужем од 60 дна од дана испостављања коначног рачуна (у складу са чл. 4 ст. 2 и чл. 16. ст. 3. Закона о роковима измирења новчаних обавеза у комерцијалним трансакцијама („Сл. гласник РС“ бр. 119/12 и 68/15), а по извршеним услугама у претходном месецу.